Narednih dana pakleno vruće - Ozonpress :: internet portal\nToplotni udar koji nas očekuje za vikend samo je zagrevanje za tropske dnevne temperature, koje do kraja jula neće padati ispod 35. podeoka Celzijusove skale.\nOsim kratkotrajnh pljuskova u planinskim predelima, najavljenih za ponedeljak i četvrtak, pravo “zahlađenje” sa dnevnom temperaturom oko 30 stepeni sledi tek početkom avgusta.\nCrveni meteo alarm upozorava da će vreo vazduh, koji nam dolazi iz severne Afrike, u subotu i nedelju doneti temperature u intervalu od 37 do čak 40 stepeni. Slična prognoza očekuje se i u naredne dve nedelje.\nTako ovaj mesec ima tedenciju da postane najtopliji u Srbiji, s obzirom na to da je najtoplijeg jula 2012. godine “samo” tokom 14 dana izmereno više od 35 stepeni, od čega je jednom zabeleženo i 41,2 stepena Celzijusova.\n– Može se desiti da ovaj mesec bude najtopliji ili drugi najtopliji jul ikada, čije prosečne dnevne temperature bi premašile rekord iz 2012. i 1928. godine – objašnjava Branko Sparavalo iz Republičkog hidrometeorološkog zavoda. – Ipak, ne može biti nadmašeno najtoplije leto iz 2012. godine jer je potrebno i da avgust bude najtopliji do sada.\nPrema nekim prognozama, u Srbiji se do 29. jula očekuje veoma sunčano i toplo vreme, sa temperaturama višim od 35 stepeni celzijusa, što je i granična vrednost za ekstremne temperature. Osim najtoplijeg perioda tokom dana, vruć vazduh očakuje nas i tokom jutra jer će se minimalne dnevne temperature kretati oko 25. podeoka Celzijusove skale.\n– Paklene vrućine utrostručile su do sada broj pacijenata u psihijatrijskim bolnicima, a novim vrelim danima biće ih još i više – kaže direktorka klinike “Dr Laza Lazarević” Slavica Đukić Dejanović.


Imenovana prva Vlada Kantona 10 bez HDZ-a BiH - Istinomjer\nImenovana prva Vlada Kantona 10 bez HDZ-a BiH\nNakon što je na konferenciji za štampu, održanoj 3. 10. 2019. godine, predsjednik Kantonalnog odbora HDZ-a BiH Kantona 10 (Livanjskog kantona) Branko Ivković optužio šest zastupnika HDZ-a BiH u Skupštini tog kantona da “ne poštuju odluke viših stranačkih instanci, te da svojim soliranjem nanose štetu stranci”, 11. 10. 2019. godine uslijedila je i reakcija Predsjedništva HDZ-a BiH.\nTraži se od Kluba HDZ-a BiH i Skupštine HBŽ da ODMAH poništi sve odluke koje su inicirane i donesene od strane Kluba HDZ-a BiH na izvanrednoj sjednici Skupštine Hercegbosanske županije, kao i da se zaustave sve druge političke aktivnosti koje nisu usaglašene u okviru ŽO HDZ-a BiH HBŽ.\nPredsjedništvo HDZ-a BiH, 11. 10. 2019.\nPored navedenog, u Odluci je stajalo i da će, “u slučaju nepoštivanja navedenih zaključaka, stranačka tijela biti prinuđena utvrditi odgovornost i sankcionirati kako pojedinca, tako i organizaciju HDZ-a BiH koja ne postupi u skladu sa Statutom HDZ-a BiH i navedenim zaključcima”.\nPodsjećamo, na pomenutoj konferenciji za štampu Ivković je izjavio da se “razgovorima pokušalo doći do unutarstranačkog dogovora kada je u pitanju bio proces formiranja nove kantonalne vlasti, te smjena članova Skupštine ŠGD Hercegbosanske šume”, te dodao:\nPrema statutu stranke, natpolovičnom većinom nazočnih članova Županijskog odbora HDZ-a BiH HBŽ-a za mandatara je izabran aktualni predsjednik Vlade HBŽ-a i predsjednik Gradskog odbora HDZ-a BiH Livno Ivan Jozić i ta odluka upućena je dalje prema Skupštini HBŽ-a.\nBranko Ivković, 3. 10. 2019.\nKako je Ivković dalje naveo, zastupnici HDZ-a BiH iz Tomislav-Grada ignorirali su tu odluku:\nTa grupacija unutar općinske organizacije Tomislav-Grad, koja u trenutnom sazivu Skupštine HBŽ-a od osam zastupnika HDZ-a BiH ima njih šest, jednostavno se oglušila i odbila poštivati odluke stranke. Krenuli su u soliranje i samoinicijativno su unutar Kluba zastupnika HDZ-a BiH izglasali odluku da kandidat za sastavljanje nove vlade bude Ivan Vukadin.\nU skladu sa pomenutim zaključcima od oktobra 2019. godine, Ivković je 3. 3. 2020. godine potvrdio da su tadašnji načelnik Tomislav-Grada Ivan Vukadin, ali i zastupnici u Skupštini Kantona 10 Robert Bagarić i Ante Tadić, “dobili rješenja o isključenju iz stranke na 30 dana, a kao razlozi za takvu odluku navode se kršenje Statuta i odluka Predsjedništva HDZ-a BiH, kao i odluka Županijskog odbora HDZ-a BiH”.\nIstičući da je o navedenim isključenjima predsjednik HDZ-a BiH Dragan Čović informirao Predsjedništvo HDZ-a BiH, Ivković je dodao:\nOva privremena mjera o isključenju iz stranke će se poništiti ukoliko se ispoštuju sve zacrtane odluke Predsjedništva HDZ-a BiH vezano za mandatara nove županijske vlade i odluka koje se odnose na smjenu tijela ŠGD Hercegbosanske šume d.o.o Kupres.\nBranko Ivković, 3. 3. 2020.\nMeđutim, Vukadin se oglušio o pozive i upozorenja iz HDZ-a BiH, te je 8. 6. 2020. godine rukovodstvo Skupštine Kantona 10 donijelo odluku da ga imenuje za mandatara Vlade ovog kantona, a unutar većine koja ga je izglasala nije bilo zastupnika HDZ-a BiH.\nUbrzo nakon toga, Ivan Vukadin je osnovao novi politički subjekat pod nazivom Hrvatski nacionalni pomak, te najavio imenovanje nove Vlade Kantona 10:\nU ulozi mandatara počinju razgovori sa svim političkim opcijama koje participiraju u Skupštini Hercegbosanske županije. Ja sam uvjeren da će nakon prvog kruga razgovora biti poznata i većina koja će biti procijenjena i dogovorena u drugom krugu razgovora, tih potrebnih 17 ruku za sastav nove Vlade HBŽ-a.\nIvan Vukadin, 24. 6. 2020.\nKako je Vukadin i najavio, 21. 12. 2020. godine imenovana je nova Vlada Kantona 10 za koju je u najvećem zakonodavnom tijelu tog kantona glasalo 17 od ukupno 35 zastupnika.\nVladu na čelu sa Vukadinom podržali su zastupnici ispred sedam političkih subjekata, i to Hrvatskog nacionalnog pomaka, Kantonalne nezavisne liste, HDZ-a 1990, HRS-a, SDP-a BiH, SDA, Srpske liste, kao i dva zastupnika SNSD-a koji su, zbog odluke da podrže novu Vladu, u međuvremenu isključeni iz te stranke.\nMinistri u novoizabranoj Vladi Kantona 10 bit će Gordana Nakić, Mario Lovrić, Draško Dalić, Božo Perić, Hikmet Hodžić, Momčilo Bajić, Milan Bašić i Dijana Puzigaća, čime prvi put, nakon 26 godina, HDZ BiH u ovom kantonu neće biti dijelom vladajuće većine.\nPrilikom predstavljanja programa rada nove Vlade, Vukadin je, pored ostalog, izjavio:\nKao predsjednik Vlade i predstavnik Kluba Hrvata učinit ću sve da ovaj kanton bude primjer čitavoj BiH, pokazujući da su dogovori mogući unatoč političkim razlikama i oprečnim interesima. Tražit ću i pronaći ono što je svima zajedničko. Pregovori koji su predugo trajali pokazali su da se kompromis može naći. Kompromis je uvijek gubitak i dobitak za svaku stranu. Na kraju, birači su nas birali kako bi radili, a ne samo pregovarali.\nIvan Vukadin, 21. 12. 2020.\nOvim Istinomjer obećanje Ivana Vukadina u vezi imenovanja nove Vlade Kantona 10 ocjenjuje ispunjenim.


Obezbijediti transfer novih tehnologija iz Japana u CG i usavršavanje u velikim razvojnim centrima | Kodex.ME\nĐukanović nakon završene posjete Tokiju\nObezbijediti transfer novih tehnologija iz Japana u CG i usavršavanje u velikim razvojnim centrima\nJapan podržava razvoj Zapadnog Balkana na osnovama održivog razvoja što je vrlo podudarno sa strategijom održivog razvoja Crne Gore sa našim osnovnim principima, ciljevima i metodama kojima želimo da ostvarimo svoje strateški definisane razvojne ciljeve, saopštio je predsjednik Crne Gore Milo Đukanović nakon završene posjete Tokiju.\n23. 10. 2019 - 15:08 Autor: Kodex\nĐukanović je istakao zadovoljstvo što je kao predsjednik Crne Gore imao čast da prisustvuje ceremoniji ustoličenja novog japanskog cara Naruhita.\n"To je bio veoma važan događaj kojem su pristustvovali predstavnici, rekao bih, manje više, čitavog svijeta od kojih je bilo preko 70 delegacija na nivou šefova država i vlada, dakle, okolnost da je Crna Gora bila tu, mislim da je veoma značajna za dalju međunarodnu afirmaciju naše zemlje", ocijenio je Đukanović.\nTa ceremonija je prema njegovim riječima, istovremeno bila prilika za susret sa mnogim ljudima iz raznih djelova svijeta.\n"Naravno meni su bili najiteresantniji susreti sa Evropljanima jer ovdje je pored bilateralnih delegacija bila pozvana da prisustvuje i delegacija Evropske unije. Ipak, želim za ovu priliku da istaknem da je posebno značajno da sam imao vrlo sadržajan razgovor sa premijerom Japana, gospodinom Abeom. Taj razgovor je bio fokusiran na dvije teme, jedna je odnosi Japana i Zapadnog Balkana. Kao što je već poznato, Japan ima jedan poseban koncept inicijative za Zapadni Balkan i ima svog posebnog izaslanika na nivou ambasadora koji sarađuje sa zemljama Zapadnog Balkana. Veoma je važno da Japan snažno podržava evropsku i evroatlansku perspektivu zemalja Zapadnog Balkana i generalno podržava jedinstvenu Evropsku uniju kao važnog globalnog partnera", kazao je Đukanović.\nĐukanović je naveo da su kada je bilateralna agenda u pitanju razgovarali o prioritetima za buduću saradnju.\n"Istakao sam da je za Crnu Goru posebno zanimljiva saradnja u oblasti nauke, tehnologije i inovacija. U tom kontekstu sam i predložio da radimo zajedno na inovaciji sporazuma koji predstavlja pravnu osnovu za saradnju u toj oblasti jer još uvijek je na snazi Jugoslovensko-japanski sporazum iz ‘81. godine, a u okviru te saradnje ono što su naši prioriteti je da pokušamo da obezbijedimo transfer novih tehnologija kada je u pitanju očuvanje životne sredine i strategija održivog razvoja Crne Gore i takođe da obezbijedimo mogućnost za što širi krug naših predstavnika, bilo da je riječ o studentima, nastavnicima, istraživačima, ekspertima, predstavnicima administracije da nastave svoja stručna usavršavanja u naučno-razvojnim centrima u Japanu", izjavio je predsjednik Crne Gore.\nPremijer Abe se saglasio sa tom inicijativom i dao preporuke kako da krenemo u njenu operacionalizaciju, naveo je Đukanović.\nDodaje i da su razgovarali o mogućnostima za dalje širenje ekonomske saradnje.\n"Kao što znate, neke od japanskih kompanije počevši od Daido metala preko Toshibe, Hitačija su prisutne su prisutni u Crnoj Gori. Inicijativa japanskog premijera je bila da nastavimo sa daljim unapređenjem poslovnog ambijenta kao podrške za veće prisustvo predstavnika japanskog biznisa i japanskih investitora u Crnoj Gori, što je potpuno podudarno sa onim što je interes Crne Gore i njene ekonomije kao otvorene ekonomije da u saradnji sa reeferentnim strateškim partnerima obezbijedi kontinuirani tempo visokog ekonomskog rasta. Tako da vjerujem da je to možda i najvažnija poenta uz ovaj ceremonijalni dio. Kao što znamo Japan je veoma važna razvijena zemlja sa odličnim tempom razvoja i može biti vrlo važna podrška i vrlo važan partner u ostvarivanju onog što su strateški razvojni ciljevi naše zemlje", zaključio je Đukanović.\nTestirano 136 osoba, nema novih slučajeva zaraze u CG\n03. 06. 2020 - 17:02 | Društvo


Tri problema PKB-a: Ko će čekati da cena padne? | Gde Investirati\nNeuspela prodaja Poljoprivredne korporacije Beograd u prvi plan ističe tri bitne stvari – problem vlasništva nad oko 18 hiljada hektara zemlje, naplatu potraživanja od 70 miliona evra i izostanak ponude konzorcijuma MK Groupe i Matijevića.\nDa li će se beogradski kombinat prodati u bescenje samo da bi se isplatili poverioci ili će vlada i resorno ministarstvo koristiti drugi model za ovo preduzeće?\nOdluku o daljoj sudbini PKB-a doneće u narednom periodu Ministarstvo privrede i grad Beograd.\nRešenje za PKB mora se doneti do kraja maja 2016., kada ističe zaštita od prinudne naplate potraživanja, koja u ovom trenutku iznose između 60 i 70 miliona evra.\nPostoji mogućnost objave novog javnog poziva “pod relaksiranijim uslovima”, navode u Ministarstvu privrede. Najniža cena po kojoj je moguće privatizovati ovo preduzeće je trećina cene, što po sadašnjim procenama iznosi oko 90 miliona evra. Taman toliko da se podmire poverioci i stakeholderima kupi po sladoled.\nU skladu sa Zakonom o privatizaciji, PKB će obaviti još jednu procenu vrednosti kapitala i imovine, a u resornom ministarstvu najavljuju i mogućnost reorganizacije.\nNa prodaju je bilo ponuđeno 17.677 hektara zemljišta u opštinama Palilula, Surčin i Zrenjanin, gradjevinski objekti koji se koriste u poslovne svrhe, udeli PKB-a u nekoliko preduzeća, kao i Veterinarska stanica PKB. Međutim, prema Zakonu o poljoprivrednom zemljištu, PKB je bio samo korisnik zemljišta koje mu je grad Beograd dao na korišćenje. Možda je nemogućnost otuđenja zemljišta ohladila potencijalne kupce.\nProcenjena vrednost PKB-a\nProcenjena vrednost promenljive imovine PKB-a na kraju 2014. godine iznosila je 39,6 miliona evra, a stalne imovine 303,9 miliona evra. Promenljiva imovina obuhvata celokupno stado, zalihe, zasađene useve na zemljištu i njena tržišna vrednost je trebalo da bude utvrđena u roku od 30 dana od proglašenja kupca. PKB obrađuje oko 21.000 hektara zemlje i polovina tih površina uglavnom služi za proizvodnju stočne hrane.\nMatijević: Kupujem PKB “samo ako cena padne”\nJoš aprila prošle godine su MK Group i Mesna industrija Matijević najavili formiranje konzorcijuma sa ciljem kupovine PKB-a.\nFoto: Petar Matijević\nNakon što se konzorcijum nije javio na poslednjem konkursu za kupovinu PKB-a, u izjavi za novine ‘Blic’ Petar Matijević je rekao da postoji rizik ulaganja u ovu oblast zbog “drastičnog pada cena poljoprivrednih proizvoda prošle godine”. Očito je neki drugi razlog posredi, s obzirom da je Matijević krajem prošle godine kupio dve poljoprivredne zadruge u Hrvatskoj koje poseduju 1.500 hektara poljoprivrednog zemljišta.\nŠto se tiče PKB-a, Matijević za isti list kaže da će ga kupiti “samo ako cena padne i bude prihvatljiva”.\nMogući scenariji za beogradski kombinat:\nnovi poziv za investitore po nižoj ceni\npronalaženje strateškog partnera i/ili reorganizacija\nprodaja delova kombinata\nIz Nezavisnog sindikata PKB kažu da ovo preduzeće ima održiv model poslovanja sa profitom. Oni kažu da bi država trebalo da ih pusti da kao državno preduzeće posluju po tržišnim principima, uz racionalizaciju broja zaposlenih.\nDa li će donosioci odluka dopustiti da PKB-u “padne cena” ili će se rešiti na neki stručniji potez, vreme će pokazati.\nPrevious Vojvođanska banka preuzima EFG banku\nNext Mitros počinje sa radom od aprila\nTags PKBPoljoprivredna korporacija Beogradprivatizacijastečaj


Oružjem Protivu Otmičara - BarbieCue (Vinyl) | Mascom prodavnica - CD, LP, VINYL, DVD\nOružjem Protivu Otmičara BarbieCue (Vinyl)\nOvaj zrenjaninski sastav bio je izuzetno aktivan na srpskoj rokenrol sceni sredinom devedesetih godina prošlog veka. Uz bendove kao što su Eva Braun ili Instant karma činili su perjanicu vojvođanskih pop-rok sastava iz navedenog perioda. Svoj zvuk su bazirali na tradicionalnoj britanskoj ili američkoj rok muzici.\nU slučaju grupe Oružjem protivu otmičara muzika je bila pitka i energična a pesme jednostavne, emotivne, lepršave i duhovite. Nakon debitantskog albuma bend je 1996. godine objavio drugi studijski album „BarbieCue“. Izdanje je odmah postalo jedno od najtraženijih rok albuma a singlovi su osvojili radijske top liste.\nPostavu su činili: Nikola Pavković (glavni autor u bendu i gitarista), Draga Antonov (bas gitara), Dragana Mrkajić (vokal i gitara), Vladimir Jovanović (bubanj). Album je zvučao moderno, u skladu sa svetskim trendovima i alternativnim pop-rok/indie sastavima kao što su The Smashing Pumpkins, Garbage ili Sugar.\nBend je napravio neverovatan prodor na domaćoj ali i regionalnoj rok sceni, bez obzira na okolnosti koje su u datom trenutku bile aktuelne na prostorima bivše Jugoslavije.\nSamouverenost, doslednost i energičnost krasili su album „BarbieCue“. Grupa Oružjem protivu otmičara je bila nekoliko koraka ispred svih, a boljem muzičkom izrazu njenih članova svoj doprinos je dao jedan od najtraženijih domaćih producenata – Mirko Vukomanović.\nTa vrsta pomaka se najviše čuje na pesma: „1000“, „Vidim se“, „Pesma za mene“ a album je zapamćen po vrlo uspešnoj i smeloj obradi klasika „Mladiću moj“ grupe Zana.\nNakon dvadeset pet godina od originalnog objavljivanja album je dostupan na vinilu.\nDobra ideja 2.57\nVidim se 4.37\nNa biciklu 3.37\nU koloru 3.19\nMladiću moj 3.12\nSaša Ajdanov 3.50\nPesma za mene 4.09\nKućni duhovi 2.47\n1.099,00 din 769,30 din Dodajte u korpu


Da li imaš ono što je potrebno da bi bio preduzetnik? – Pokreni.Se\nDa li imaš ono što je potrebno da bi bio preduzetnik?\nHome / Uncategorized / Da li imaš ono što je potrebno da bi bio preduzetnik?\nU knjizi “Start Your Own Business” (“Pokreni sopstveni posao”), zaposleni iz kompanije Entrepreneur Media, Inc. vas vode kroz sve krtične korake koji su važni za pokretanje biznisa, pružajući podršku kao osnivaču u preživljavanju prve tri godine poslovanja. U ovom odlomku autori nude savete koji će vam pomoći da utvrdite da li je uloga preduzetnika pametan potez za vas.\nPre nego što započnu posao, neki ljudi brinu da li imaju ono što je potrebno da budu preduzetnici. Ako ste i vi jedan od njih, prestanite da brinete. Mi čvrsto verujemo da svako ko ima želju i inicijativu može da bude preduzetnik.\nJedan od osnovnih razloga kod većine preduzetnika za započinjanje posla jeste želja da sami određuju svoju sudbinu. Ova potreba je toliko jaka da će preduzetnik rizikovati porodicu, budućnost i karijeru kako bi bio sam svoj gazda. Budući da se ne oseća ispunjeno dok radi za drugog, ovaj pojedinac ne može da bude zadovoljan ako sprovodi tuđi poslovni plan ili da prima naređenja od šefa. Pored toga, često je uveren da može bolje, da ima bolju ideju koja bi bila revolucionarna u datoj industriji ili veruje da rad u okviru korporativne strukture guši njegovu kreativnost.\nKroz istraživanja došli smo do zaključka da svi uspešni preduzetnici imaju neke zajedničke osobine, od kojih su najvažnije samopouzdanje, kao i sposobnost da plasiraju svoju ideju, pokrenu posao i veruju svojoj intuiciji. Mali biznisi su izuzetno konkurentno područje i samo oni preduzetnici koji imaju dovoljno samopouzdanja mogu da opstanu.\nIndividualne snage i slabosti:\nVeoma je retko da jedna osoba poseduje sve kvalitete koji su potrebni da bi bio uspešan u poslu. Ono što je važno da budete svesni svoji snaga i slabosti. Da biste to uradili morate da procenite glavna dostignuća u vašem ličnom i profesionalnom životu, kao i veštine koje ste koristili za njihovo ostvarenje. Sledeći koraci mogu da budu od koristi:\nNapravite svoju biografiju. Biografija da sadrži profesionalna i lična iskustva kao i vašu stručnost. Opišite za svaki posao zaduženja koja ste imali, kao i stepen odgovornosti i uspeha. U biografiju uključite i profesionalne veštine, obrazovanje, hobije kao i dostignuća za koje je potrebno stručno znanje i posebne veštine. Kada bude završena, takva biografija će vam pružiti bolju ideju o tome koja vrsta posla najviše odgovara vašim interesima i iskustvu.\nAnalizirajte svoje lične kvalitete. Da li ste komunikativni i ambiciozni? Da li ste vredan radnik? Da li ste dobro organizovani? Procenom vaših atributa otkrivate lične prednosti i mane, kao i snage i slabosti. Ukoliko se ne osećate prijatno oko drugih ljudi, onda posao koji zahteva visok stepen interakcije sa korisnicima ne može biti pravi za vas. Ili biste mogli da zaposlite osobu koja je komunikativna da se bavi odnosom sa korisnicima.\nAnalizirajte svoje profesionalne kvalitete. Potrebno je da budete svesni u kojim ste oblastima kompetentni, a u kojima vam je potrebna pomoć, poput: marketinga, oglašavanja i administracije. Pored svake od funkcija potrebno je da ocenite svoje znanje kao: odlično, dobro ili lose.\nPored evaluacije svojih prednosti i mana, veoma je važno da definišete svoje poslovne ciljeve. Za neke ljude cilj može da bude sloboda da rade šta žele i kako žele, i da ne primaju naređenja ni od koga. Za druge, cilj je finansijska sigurnost.\nPostavljanje ciljeva je sastavni deo pri izboru posla koji vam najviše odgovara. Na kraju krajeva, ako poslovni ciljevi nisu usklađeni sa vašim ličnim ciljevima, verovatno nećete biti zadovoljni kada svako jutro odlazite na posao pokušavajući da razvijete svoj posao. U tom slučaju, pre ili kasnije, prestaćete da ulažete svoj napor koji je potreban da bi se ostvario poslovni uspeh.\nPostavljeni ciljevi treba da sadrže sledeće kvalitete:\nSpecifičnost. Veće su šanse za postizanje cilja ako je on specifičan. Na primer “prikupljanje kapitala” nije specifičan cilj, ali “prikupljanje 10.000$ do 1.jula” jeste.\nBudite pozitivni nakon što postavite svoje ciljeve. Na primer “mogućnost da se plaćaju računi” nije specijalno inspirativan cilj, dok “postizanje finansijske sigurnosti” može da vas inspiriše da uložite dodatnu energiju u njegovo ostvarenje.\nUkoliko postavite cilj da zaradite 100.000$ mesečno, kada nikada niste zaradili toliku sumu za godinu dana, onda je jasno da je cilj nerealan. Počnite sa malim koracima, kao na primer povećanje mesečnih prihoda za 25%. Kada je vaš prvi cilj ispunjen, možete raditi na ostvarenju većeg.\nKratkoročno i dugoročno planiranje. Kratkoročeni ciljevi su dostižni u period od nedelju dana do godinu dana. Dok dugoročni ciljevi mogu da se odnose na pet, deset ili čak dvadeset godina. Oni bi trebalo da budu znatno veči od kratkoročnih ciljeva, ali bi ipak trebalo da budu realni.\nPri postavljanju ciljeva potrebno je imati u vidu sledeće faktore:\nMnogi preduzetnici započinju posao kako bi osigurali finansijsku sigurnost. Razmislite koliko novca želite da zaradite tokom prve godine rada, kao i svake godine nakon toga, do 5 godina.\nŽivotni stil. Odnosi se na putovanja, radne sate, ulaganja ličnih sredstava, geografske lokacije. Da li ste spremni da često putujete ili da se selite zbog posla? Koliko sati ste spremni da radite nedeljno? Koliko imovine ste spremni da rizikujete?\nVrsta posla. Kada određujete ciljeve za vrstu posla, potrebno je voditi računa o tome da li želite da radite na otvorenom, u kancelariji, sa računarima, na telefonu, sa mnogo ljudi, sa decom itd.\nZadovoljavanje ega. Mnogi ljudi pokreću posao kako bi zadovoljili sopstveni ego. U tom slučaju posedovanje posla može biti veoma zadovoljavajuće, pogotovu ako se bavite poslom koji se smatra glamuroznim ili uzbudljivim. Morate da razmislite koliko je važno zadovoljstvo ega za vas i kojim poslom biste najbolje ispunili tu potrebu.\nNajvažnije pravilo kod postavljanja ciljeva i samoevaluacije je iskrenost. U posao treba ući potpuno svestan svojih prednosti i nedostataka, onoga što volite i što ne volite, u tom slučaju postizanje krajnjeg cilja će vam omogućiti da se sa svojim odlukama suočite sa većim samopouzdanjem i sa većim šansama za uspeh.\nDa li imaš ono što je potrebno da bi bio preduzetnik?2015-07-212015-07-21http://www.pokreni.se/wordpress/wp-content/uploads/2015/02/Pokreni-se-logo.pngPokreni.Sehttps://www.pokreni.se/wordpress/wp-content/uploads/2015/07/Start-your-own-business.jpg200px200px


Građani sutra ponovo protiv vozila na nasipu u Novom Beogradu\nPešaci, roditelji s decom u kolicima, roleraši, biciklisti, sutra će se, u subotu, 26. septembra, ponovo okupiti da bi ukazali na zloupotrebu i uništavanje nasipa na levoj obali reke Save u Novom Beogradu za saobraćaj motornih vozila, uprkos zabrani po Zakonu o vodama.\nU organizaciji beogradskog udruženja “Ulice za bicikliste” to je bila i tema zajedničke vožnje krajem avgusta, ali se stanje na nasipu nije promenilo.\nNasip je deo biciklističkog puta uz Savu, sve do Rezervata prirode “Obedska bara” i jedna od rekreativnih biciklističkih ruta koje su 2014. godine obeležile organizacije UNDP i CEP, uz podršku Grada Beograda.\nIz vikendica uz Savu pod nasipom, izgrađenih uprkos zabrani jer je to područje vodozahvata Beogradskog vodovoda, izliva se fekalna voda, šuma koja je pridržavala nasip je velikim delom posečena, uz reku se nasipa zemlja, asfaltira se, a zbog saobraćaja kamiona nasip vidno propada i uleže se što može izazvati i poplavu Novog Neograda pri visokom vodostaju Save, piše u saopštenju.\n“Ulice za bicikliste” ukazuju da je “na Savskom nasipu saobraćaj ZABRANJEN u oba smera, ali to ne sprečava vlasnike ilegalnih luksuznih vikendica, vila i dvoraca na Savi da svoje četvorotočkaše bahato poteraju nasipom”.\n“Da li biste vi izveli porodicu u šetnju ili vožnju biciklom, ako vam svaki minut iz džipa besno svira užurbani vlasnik vikendice?”, pitaju “Ulice za bicikliste” gradsku vlast.\nZnaci zabrane kretanja motornih vozila i znaci upozorenja da tuda idu biciklisti, redovno nestaju s nasipa, na čijem početku kod novobeogradskog Bloka 71 su nekada bili čuvar i rampa.\nUdruženje još jednom traži mere nadležnih ministarstava Vlade Srbije za zaštitu nasipa, a od gradskog Sekretarijata za saobraćaj da naloži da se ponovo postave rampe i znaci zabrane saobraćaja motornih vozila nasipom i da JKP “Beograd put” to sprovede po nalogu saobraćajne inspekcije kojoj je problem s nasipom prijavljen više puta.\nSkup građanana početku nasipa kod Bloka 71 je u subotu, 26. septembra, u 18.00 sati, a biciklisti će s Trga Republike u 17:00 sati krenuti ka nasipu u okviru mesečne vožnje “Kritična masa”.\nPoziv i trasa “Kritične mase” su na https://www.facebook.com/events/429869113867779/.\n“Kritična masa” je zajednička mesečna biciklistička vožnja koja se u više od 300 gradova sveta priređuje od 1992, s ciljem skretanja pažnje na probleme biciklista i biciklistkinja u gradskom saobraćaju.


Dačić: Kacinova izjava o datumu njegov stav\nCilj Srbije je da dobije datum za početak pregovora o ulasku u Evropsku uniju do kraja godine ili najkasnije u prvoj polovini sledeće, poručio je danas premijer Srbije Ivica Dačić.\nOn je rekao da poruku izvestioca Evropskog parlamenta za Srbiju Jelka Kacina da Srbija neće dobiti datum ove godine shvata kao Kacinovu procenu, a da su upozorenja izvestioca EP povodom potrebe reformi i spornih privatizacija podudarne sa politikom Vlade.\n"Kacinov stav (o datumu) je zasnovan na pitanju da li će biti dovoljno vremena i da li će Srbija stići sve da uradi da bi dobila datum, ali, mi ćemo se truditi i naš cilj je da do kraja godine ili najkasnije u prvoj polovini sledeće dobijemo datum", rekao je Dačić na pres konferenciji u Vladi Srbije.\nOn je naveo da je njegov današnji razgovor sa Kacinom bio konstruktivan i naglasio da su unutrašnje reforme interes Srbije, te ona zbog toga mora da nastavi da radi na njima, a ne samo zato što je to nalog EU.\nPrema njegovim rečima, opredeljenje Vlade po pitanju spornih privatizacija, o kojima je i Kacin juče govorio, je da se sve sporne privatizacije preispitaju i da se vidi da li je bilo zloupotreba.\n"Ispada da mi ne znamo da su te privatizacije sporne, a jedna trećina privatizacija je poništena. Bez obzira da li postoji interes EU ili ne, a taj interes svakako postoji, mi smo opredeljeni da se te privatizacije preispitaju, što sam rekao i prilikom izlaganja ekspozea", naglasio je Dačić.\nOn je u razgovoru sa Kacinom izrazio očekivanja da neće biti novih uslova na evropskom putu Srbije.


Drugi Jesenji pozorišni festival Emira Kusturice » Antrfile\nNaslovna VESTI Program drugog Jesenjeg pozorišnog festivala Emira Kusturice\nDrugi Jesenji pozorišni festival reditelja Emira Kusturice održaće se 27. i 28. oktobra na Mećavniku pod sloganom “Kao da živimo u međuvremenu”.\nDrugi Jesenji pozorišni festival\nJesenji pozorišni festival imaće takmičarski program, koji sadrži četiri studentske predstave: “Braća” Mihaila Durnjenkova u izvođenju Fakulteta dramskih i filmskih umjetnosti Sinergija; komad “Skoro pa drama”, Itana Koena, predstavlja Fakultet dramskih umetnosti iz Beograda; “Šest lica traži pisca”, Luiđija Pirandela, Akademija umetnosti Novog Sada; i “Galeb” Antona Čehova u izvođenju Akademije umetnosti Beograd.\nSlogan festivala je zapravo izreka književnika Matije Bećkovića i predstavlja refleksiju tempa i vremena u kojem živimo. Kao i prošlo i ovogodišnje izdanje festivala će se dešavati prema zamisli osnivača, da Mećavnik postane sinonim za prožimanje energije i iskustva između mladih i ostvarenih umetnika. Kao specijalni gosti najavljeni su Zvezdara teatar sa predstavom “Hipnoza jedne ljubavi” Dušana Kovačevića. Oni će svečano otvoriti ovu pozorišnu smotru.\nFakultet dramskih i filmskih umjetnosti Sinergija predstaviće se delom “Braća”, Mihaila Durnjenkova, Foto: Jesenji pozorišni festival\nTokom dva dana festivala, publici će biti predstavljene četiri studentske predstave, dva dramska klasika i dva savremena teksta. Selektor festivala, reditelj Milan Nešković, vodio se odabirom predstava koje će zajedno činiti najbolju celinu u odnosu na problem koje su mladi autori odlučili da tretiraju kroz pozorišni čin. Motiv percepcije savremenog trenutka prirodno se izdvaja u brojnim studentskim predstavama; bez obzira na to da li se one bave klasičnim dramskim delima ili savremenim autorima.\n– Gotovo uvek je tretiranje problema odražavalo vreme u kome živimo. Ali, iz vizure mladih, kojima je Jesenji pozorišni festival i posvećen – izjavio je selektor festivala Milan Nešković .\nDrugi Jesenji pozorišni festival Emira Kusturice organizuje Rasta Internacional, a generalni sponzor je Kompanija NIS.\nPrethodni članakFestival Slobodna zona u znaku žena\nSledeći članak“Senke nad Balkanom”: Ogi Radivojević peva pesmu “Divna”


U Ministarstvu za rad pisali fiktivne izveštaje da uzmu milione evra od EU - JUGPRESS\nPostavio: Jugpress 15 Maja, 2019\nSredstva za upravljanje migracijama koja Ministarstvo za rad i zapošljavanje dobija od Evropske unije ili drugih donacija koriste se za plate zaposlenih u sektorima koji nemaju veze sa migrantima, piše beogradski Danas.\nUgovori o delu zaposlenih, u koje je Danas imao uvid, odnose se na realizaciju projekta „Jačanje kapaciteta u upravljanju migrantskom/izbegličkom krizom u Republici Srbiji“, takozvani MADAD1, koji je finansirala EU sa nešto više od sedam miliona evra, i „Humanitarna pomoć Republike Koreje migrantima u Srbiji: potvrđivanje prijateljstva odnosa dveju zemalja“ u vrednosti od 500.000 evra.\nNaši izvori tvrde da su ove ugovore samo formalno potpisivali kako bi im se plate isplaćivale iz tog fonda, a da su zapravo bili angažovani u drugim sektorima, npr. u pi-ar službi, Sektoru za penzijsko i invalidsko osiguranje, Sektoru za zaštitu osoba sa invaliditetom ili pak kao vozači. Štaviše, morali su svakog meseca da pišu fiktivne izveštaje, tj. izveštaje iz izbegličkih centara, kako bi opravdali opis posla predviđen ugovorima, iako ni u jednom momentu nisu imali kontakt sa migrantima.\nNaš sagovornik, na primer, radio je u Ministarstvu kao vozač, ali je formalno, po ugovoru o delu, bio angažovan kao higijeničar u prihvatnom centru, o čemu je uredno izveštavao „sa radnog mesta“ svakog meseca.\nOba pomenuta projekta su završena prošle godine, a trenutno se sprovodi MADAD2, odnosno „Podrška Evropske unije Srbiji u upravljanju migracijama“, za koji je izdvojeno čak 16 miliona evra. Naši sagovornici tvrde da se i ova sredstva koriste na isti način, što su još neki od zaposlenih po tim ugovorima potvrdili, iako nisu želeli ništa više o tome da kažu.\nKako Ministarstvo za rad i socijalna pitanja navodi za Danas, preko projekta MADAD2 angažovana su 54 lica.\n„Na projektu MADAD2 od ukupnog broja po osnovu ugovora o delu, četiri lica su angažovana kao članovi projektno-implementacione jedinice, dok 50 lica rade pri ustanovama socijalne zaštite, u prihvatnim i tranzitnim centrima kao i u centrima za azil u Republici Srbiji“, kažu u Ministarstvu, praktično negirajući tvrdnje naših sagovornika da preko tih ugovora rade u drugim sektorima. Ipak, na konkretno pitanje da li se njima isplaćuju plate iz sredstava opredeljenih za migrante, kažu da ta projektna sredstva „nisu opredeljena za migrante, već za jačanje kapaciteta državnih organa u procesu upravljanja migrantskom krizom“, mada u samom projektu izričito stoji da je sveobuhvatan cilj da se „odgovori na potrebe migranata, izbeglica i tražioca azila u Srbiji“. Dodaju i da Ministarstvo „na mesečnom nivou podnosi izveštaje o sprovođenju projekta Delegaciji Evropske unije u Republici Srbiji, što uključuje izveštavanje o angažovanim licima, kao i o trošenju sredstava“. Zbog tvrdnji naših izvora, međutim, ostaje sumnja u to koliko su ti izveštaji realni i koliko je njih na ovom projektu zaista angažovano u prihvatnim centrima.\nNa naše pitanje koliko jedan službenik može raditi po ugovoru o delu, budući da naši sagovornici tvrde da su radili i po nekoliko godina, a da su ih potpisivali na tri ili šest meseci, iz Ministarstva objašnjavaju da je trajanje ugovora o delu „ograničeno vremenom potrebnim da se obavi ugovoreni posao“, odnosno u ovom slučaju usklađeno je sa trajanjem projekta. To znači da će, recimo, pi-ar službenik angažovan po ovakvom ugovoru o delu raditi onoliko koliko je potrebno da se obavi posao u migrantskom centru koji mu je tim ugovorom predviđen.\nU Ministarstvu napominju i da su status i prava državnih službenika uređeni Zakonom o državnim službenicima i da je prema Zakonu o ministarstvima, „Ministarstvo državne uprave i lokalne samouprave nadležno za radne odnose u državnim organima i zakone koji se primenjuju na ovu kategoriju zaposlenih“. Ministarstvo odlučno negira da neki službenici rade godinama po ugovoru o delu, bez prava na odmor, bolovanje, trudničko i porodiljsko odsustvo, na šta su naši izvori skrenuli pažnju.\nUhapšeni službenik Ministarstva rada zadužen za migracije\nSavetnik ministra za rad i socijalna pitanja Zorana Đorđevića zadužen za migracije je Milenko Nikić, koji je pre dva dana uhapšen zbog iznude novca. Nikić je zajedno sa predstavnicima nekoliko kompanija od vikenda u pritvoru zbog sumnje da je tražio novac od humanitarne organizacije „28. jun“, kako bi joj omogućili nesmetan uvoz humanitarne pomoći.\nDa 66%, 374 glasova\n374 glasova 66%\n374 glasova - 66% od svih glasova\nUkupno glasalo: 565


Laguna - Bukmarker - Delfi Kutak je pročitao: „Anđeo u šumi“ - Knjige o kojima se priča\nKada kupite kuću daleko od svega, blizu šume, na mestu na kojem vlada mir, posledenje što možete očekivati je da u toj istoj šumi pronađete telo šestogodišnje devojčice obešeno o drvo. Munk mora da pronađe Miju, nekadašnju koleginicu. Mija je posebna, vidi ono što drugi ne vide. Čak joj je i baka govorila da je posebna, ali Mija se u ovom momentu ne oseća ni malo posebnom. Jedino što želi jeste da sačeka dan kada se njena sestra Sigrid predozirala i pridruži joj se. Ali zbog fascikle koju joj je Munk doneo, moraće malo da odloži odlazak kod Sigrid. I da, Mija jeste videla ono što drugi nisu, a rečenica koju će izgovoriti ledi krv u žilama - Biće ih još.\nWOW... Mislim WOW... Kakav triler\nHtela sam samo malo da bacim pogled na knjigu, ali ne lezi vraže, nemoguća misija. Bukvalno od prvih redova kreće zabava. Ok, možda je malo čudan izraz za triler, ali ne mogu naći bolji. Imamo serijskog ubicu koga, iz nekog razloga, zanimaju devojčice koje treba da pođu u školu. Svi su u strahu, pritisak je s vrha da se slučaj što pre reši. Ali to nije nimalo lako. Imaju posla sa nekim ko je isplanirao sve do poslednjeg detalja. Miji nešto uporno ne da mira, zna da joj nešto promiče, ali nikako da dođe do toga. Pratiti njen tok misli, pokušati razmišljati kao ona je veoma zanimljivo. Imamo gomilu likova, ali niko nije višak, svako od njih doprinosi priči. Nijednog momenta nije dosadno, nema stajanja.\nIme na knjigama...\nŠta ubica želi da im poruči?\nUzbudljivo od početka do kraja. Nema previše brutalnih scena, a opet pisac je uspeo da dočara mračnu atmosferu. Uspeo je da zainteresuje odmah, da bude više nego uverljiv. Uspeo je da napiše knjigu koju ne želite da ispustite iz ruku, koja vas doziva da joj se vratite. U neko doba noći sam ipak morala da je ostavim, ali sačekati veče sledećeg dana, da svi opet legnu i uspavaju se... Jao... Bilo je kao da me hiljadu mrava spopalo... Čist neizdrž... A na samom kraju knjige tu je i radost zbog otkrića da je ovo samo prva u serijalu o Miji i Munku. Jedva čekam ostale.\nZato ogromna #preporuka za ovaj triler i savet da ne počinjete uveče ukoliko rano ujutru imate obaveze.


SRBIJA DA IZRUČI OSUĐENOG RATNOG ZLOČINCA ĐUKIĆA; BIH DA PROGLASI MINISTRA VULINA "PERSONA NON GRATA" — Bosnjaci.Net\nPismo web magazina Bošnjaci.Net / Bosniaks.Net: Članovima Predsjedništva Bosne i Hercegovine\nSRBIJA DA IZRUČI OSUĐENOG RATNOG ZLOČINCA ĐUKIĆA; BIH DA PROGLASI MINISTRA VULINA "PERSONA NON GRATA"\nObjavljeno: 06. November 2019. 21:11:04\nPovodom održane promocije knjige "Tuzlanska "kapija" režirana tragedija" u Domu Vojske Srbije u Beogradu članovima Predsjedništva Bosne i Hercegovine, glavni urednik Bošnjaci.Net je uputio otvoreno pismo članovima Predsjedništva BiH, predsjedavajućem Željku Komšiću, te članovima\nŠefiku Džaferoviću i Miloradu Dodiku. Pismo objavljujemo u cjelosti:\nU Beogradu, utorak, 5. novembra 2019., u Domu Vojske Srbije, održana je promocija vojnog pamfleta "Tuzlanska "kapija" režirana tragedija" autora Ilije Brankovića, general-potpukovnika. Ovo jeste skandalozno ali i za civilizirani svijet nedopustivo, jer je promocija održana u organizaciji državnih institucija Srbije, tj. Ministarstva odbrane R. Srbije.\nKao što je poznato za zločine na mladost Tuzle, na čuvenoj Tuzlanskoj kapiji, osuđen je ratni zločinac general Novak Đukić, na 20 godina zatvora, i to samo jedan iz niza srpskih ratnih zločinaca odgovornih za zločin na Kapiji. Nakon presude od prije pet godina (2014), osuđeni ratni zločinac je pobjegao u Srbiju. Naravno, ne krije se (!) jer ga zvaničnici države R. Srbije štite i gotive, a sve pod plaštom navodne bolesti i liječenja, o čemu su Bošnjaci.Net pisali u više navrata i ukazivali na suradnju državnih organa Srbije sa srpskim ratnim zločincom Đukićem. Ovo jeste ponižavanje žrtava rata, kao i ponižavanje porodica žrtava koje samo traže pravdu za svoju krvnički pobijenu djecu. Najzad institucije države BiH mogu osigurati sve vrste liječenja.\nPlakat: Najava promocije\nS obzirom da državni Srbije otvoreno stoji u kreiranju i širenju laži u pokušaju mijenjanja karaktera rata i agresije na Bosnu i Hercegovinu, te osuđene srpske ratne zločince u javnost prikazuju kao žrtve i heroje; u ime žrtava rata i genocida, zahtjevamo od vas, članova Predsjedništva BiH, da od zvaničnih institucija Srbije zatražite da hitno izruče presuđenog ratnog zločinca Novaka Đukića, kako bi bio proslijeđen na izdržavanju 20. godišnje zatvorske kazne. U slučaju hitnog ne izručenja osuđenog zločinca Đukića, pozivamo vas da uputite protestnu notu i najavu prekida diplomatskih odnose sa Srbijom, sve do izručenja ratnog zločinca ali i poštivanja institucija države BiH, te da umjesto plasiranja laži pokažu makar djelić pijateta prema žrtvama rata i njihovim porodicama. Jer ova promocija laži u organizaciji državnih institucija Srbije, i niz drugih poteza negiranja genocida i presuda internacionalnih i domaćih sudova koje plasira rukovodstvo Srbije direktno iz Beograda, ali i preko svojih satelita u BiH, atak je na institucije države Bosne i Hercegovine. Ujedno sve to smišljeno rade preko člana Predsjedništva BiH iz reda srpskog naroda, koji je postao megafon nacionalističke veliko-srpske politike, kojeg se dobro sjećamo da je prvi iz srpskog naroda koji je osudio genocid u Srebrenici i pozivao odgovorne za ratne zločince Karadžića i Mladića, da se predaju i odgovaraju za ratne zločine koje su počinili tijekom genocidne agresije na BiH 1992. – 1995. Dok je ova promocija još jedan upečatljivi dokaz, direktne agresije Srbije na državu BiH, instituciju pravosuđa, ali i na sve žrtve rata koje su počinjene u ime ratnog osvajačkog projekta Velike Srbije.\nDokaz svemu tome je Ministarstvo Vlade R. Srbije, tj. Ministarstvo odbrane, i promocija ukoričene laži koja se dogodila Domu Vojske Srbije.\nSve se ovo uklapa u mozaik velikosrpske genocidne ujdurme, nakon genocida ali i svih zala koje se počinili ratnih godina sada se pokušavaju lažima boriti protiv istine.\nTakođer, zbog učešća Ministarstva odbrane R. Srbije u antibosanskoj kampanji i udaru na istinu o žrtvama rata, članovi Tima Bošnjaci.Net, koji su preživjeli genocid u BiH, zahtjevamo od Vas, da ministra odbrane R. Srbije, Aleksandra Vulina, proglasite Personom non grata i zabranite mu ulazak u državu Bosnu i Hercegovinu, piše u pismu koje je potpisao Esad Krcić, gl. urednik Bošnjaci.Net / Bosniaks.Net.\nVulina u BiH proglasiti "Persona non grata"\n12. July 2020 22:04\n10. July 2020 23:35\n08. July 2020 16:41\n06. July 2020 03:33\n01. July 2020 17:07\n» ELDIN ELEZOVIĆ MAGISTRIRAO NA GRADSKOM UNIVERZITETU U NEW YORKU\n30. June 2020 15:34\n» ZUKORLIĆ (SPP): PODRŠKA GRAĐANIMA SANDŽAKA I MALOBROJNOM MEDICINSKOM OSOBLJU\n29. June 2020 16:24\n» GOSPODINE INZKO, ISPUNITE OBEĆANJE I DONESITE ZAKON O ZABRANI NEGIRANJA GENOCIDA I HOLOKAUSTA\n17. June 2020 03:35\n» ZA JEDNOG SRBINA - HILJADU MUSLIMANA\n06. June 2020 18:42\n» ALISIN PUT – OD BILEĆE PREKO PLAVA DO NEW YORKA\n03. June 2020 15:36\n28. May 2020 03:26\n26. May 2020 18:49\n20. May 2020 15:38\n» NA JASENU KOD VAREŠA KOMANDANTU ZAMU DUČIĆU I SABORCIMA PODIGNUTO SPOMEN OBILJEŽJE\n15. May 2020 21:35\n11. May 2020 20:02\n» GENOCIDNI I UZP OKOT 1992 – 95, PORUŠILI SU 614 DŽAMIJA, 218 MESDŽIDA, 69 MEKTEBA, ČETIRI TEKIJE, 37 TURBETA I 405 DRUGIH OBJEKATA VLASNIŠTVO IZ U BIH\n07. May 2020 05:02\n» REPUBLIKA TURSKA SE ANGAŽUJE DA POMOGNE LOKANU ZAJEDNICU U BORBI PROTIV KORONAVIRUSA U SANDŽAKU\n17. April 2020 01:16\n» LITVANCI ŽIVE U KARANTINU, PORUKA BH. GRAĐANIMA DA OSTANEMO JAKI\n31. March 2020 15:35\n» ARHIV FEDERACIJE BOSNE I HERCEGOVINE USPOSTAVIO RAZMJENU INFORMACIJA SA SVJETSKIM ARHIVIMA\n28. March 2020 00:46\n» NICAJ, KRKUTI I REDŽIĆ 15 DANA BESPLATNO ĆE HRANITI NJUJORŠKE DOKTORE I MEDICINSKO OSOBLJE, POLICIJU, VATROGASNE JEDINICE...\n26. March 2020 14:09


Cena PCR testa smanjena za turiste, dok za građane Srbije ostaje 9.000 dinara! | Sremska Mitrovica - Info\nCena PCR testa smanjena za turiste, dok za građane Srbije ostaje 9.000 dinara!\nCena PCR testiranja smanjena je za strane državljane na 9.000 dinara kako bi se pospešio turizam, ali za građane Srbije ona je ostala ista. Ova odluka razbesnela je javnost koja postavlja pitanje – zašto se cena testa ne smanji i za naše državljane?\n– Šokantno je obrazloženje da se cena za strance snižava radi podsticanja turizma, a Vladu ne zanimaju građani Srbije koji žele da odu na letovanje, a ne mogu da za četvoročlanu porodicu izdvoje astronomskih 36.000 dinara samo za PCR testove – naveli su danas iz Stranke slobode i pravde i uputili zahtev da se cena testa smanji na 4.500 dinara.\nRelated Items:cena, Featured2, pcr test


LUNA - Vaš prostor za planiranje\nUkoliko volite da planirate svoje vreme i obaveze, ukoliko tražite novi notes koji će vam pomoći da se bolje organizujete, onda je Luna baš ono što vam treba. Luna je planer u kojem će uživati svi strastveni zaljubljenici u kvalitetne papirne notesa. U ovom tekstu možete saznati sve o Luni i zašto je Luna idealan planer za vas.\nZašto je Luna planer koji će zadovoljiti sve vaše potrebe\nLuna planer je produkt dugogodišnjeg iskustva stečenog radom na dizajnu knjiga i različitog štampanog materijala. Kroz saradnju sa različitim štamparijama mogli smo da se upoznamo sa dostupnim materijala i procesom izrade jedne sveske. Iskustvo prelamanja više desetina knjiga, pipanja stotine papira i rada sa više različitih poveza iskoristili smo da napravimo jedan predivan all-around planer za svakodnevnu upotrebu koji se proizvodi u Srbiji.\nPo čemu je Luna posebna?\nPrilikom dizajna Lune i izbora materijala postavili smo kriterijume koje naš planer treba da ispuni, kako bi zadovoljio visoke standarde kvalitetnih notesa. Vodili smo se stavom da je kod dizajna nekog proizvoda – koji je namenjen svakodnevnoj upotrebi – funkcionalnost važnija od estetske. Ako govorimo o funkcionalnosti notesa, onda u prvi plan dolaze: izbor papira i vrsta poveza.\nKako bi zadovoljila naše kriterijume, Luna je morala da bude:\nlagana i pogodana za nošenje\npogodna za pisanje različitim olovkama\nprilagođena za olakšano rukovođenje beleškama i planovima\nStigla je Luna 2 – saznajte više\nLuna je dovoljno izdržljiva da je skroz savijete\nLunu možete potpuno otovoriti i lako pisati beleške i u pokretu.\nVeću izdržljivost smo postigli pre svega izborom poveza. Bilo nam je važno da notes može da izdrži svakodnevnu upotrebu, nošenje, otvaranje, okretanje strana i pisanje u različitim situacijama. Dakle da povez bude fleksibilan i čvrst. To smo postigli sa šivenim povezom koji je ojačan platnom sa strane. Ova kombinacija omogućava da Lunu otvorite ne samo ravno na 180°, nego potpuno na 360°, a da se pritom ne raspadne, ne odlepi, da vam listovi ne ispadaju, itd. Bilo da Lunu koristite u kancelariji ili tokom terenskog rada, pružiće vam baš ono što je njena funkcija, siguran prostor za beleške i planove.\nTo što Luna može potpuno da se otvori, ne bi imalo puno smisla da je teška i velika. Ovde su važne dve stvari: izbor papira za korice i dimenzija. Papir za korice je za nas najveća poslastica tokom dizajna. Korice na Luni su od 250gr ekološkog papir koji je napravljen upcycle tehnologijom. U proizvodnji ovog papira 25% sirovine čine ostaci kože nastali prilikom proizvodnje cipela, a 40% drvene pulpe je iz reciklaže. U procesu proizvodnje koristi se energija iz obnovljivih izvora. Ovaj papir ima veći volumen ali je dosta izdržljiviji i fleksibilniji, zbog čega ne puca lako prilikom savijanja. Takođe, ovakav tip korica je dosta laganiji od klasičnog tvrdog poveza, koji svakako ne bi imao ovoliku mobilnost.\nVećina planera i sveski se prizvodi u A5 formatu (14,5 x 21 cm), koji je po mom ukusu velik za nošenje i manipulisanje izvan kancelarijskih uslova. Cilje je bio da osmislimo all-around planer i zato smo nakon više probi odlučili da format bude 13 x 18 cm, malo izmenjen B6 format. Planer ovih dimenzija lako može da se drži sa jednom rukom, ima dovoljno prostora za svakodnevne beleške, i mnogo bolji odnos širine i dužine.\nAko ste pravi notebookaddict i paperaddict onda znate da nije svaki papir prijatan na dodir. Tražili smo papir koji će biti dovoljno lagan, mekan i prijatan da ga skoro nećete ni osetiti dok pišete, a biće dovoljno izdržljiv za naliv pero, olovke, markere. Verovatno najbolju recenziju za Lunu smo dobili od jedne devojčiće na nekom marketu. Ona je zastala kod Lune, pipnula papir i rekla mami: „Mama pipni kako je lep papir, kao pamuk.“\nUtisak mekoće papira dodatno smo povećali kontrastom između korice, koja je mnogo više taktilna i plišana, naspram vrlo blagog i glatkog unutrašnjeg papira.\nPogodana za pisanje različitim olovkama\nOvo možda zvuči čudno, jer (kao) svaki papir je pogodan za pisanje. Pa, ustvari nije, posebno ako ste strastveni u pisanju, planiranju i vođenju dnevnika. Nekvalitetan ili neadekvatan papir će lako dovesti do razlivanja, krzavosti otiska i providnosti poleđine, ili će vam se desiti da vaša hemijska olovka u jednom momentu neće da piše. Veliki izazov je bio pronalaženje adekvatnog papira, na našem tržištu. Gotovo je nemoguće naći papir koji je sertifikovan za pisanje mastilom, pa je proces izbora uključivao testiranje više vrsta papira. Za Lunu smo izabrali papir koji je optimalano ispunjava osnovne potrebe dnevnog planere. Mastilo se brzo suši, nema krzavosti otiska i providnost na poleđini je minimalna. Blago kremasta boja papira pruža mirniji kontrast koji je znatno prijatniji za oči, što dodatno olakšava dugotrajno korišćenje.\nBonus: unutrašnje strane Lune su tačkaste. Ovaj patern za razliku od klasičnog na kvadaratiće ili linje, omogućuje mnogo veći stepen manipulacije. Olakšava pisanje, ali nije nametljiv i ograničavajući.\nOlakšava rukovođenje beleškama i planovima\nKada je planer alat za svakodnevno beleženje, praćenje obaveza i vođenje projekata, onda nam je važno da lako i brzo možemo da nađemo neku informaciju koju smo zapisali. Da bi lutanje po planeru sveli na minimum, posvetili smo vreme dizajnu samog sadržaja. Glavna pomagala za organizovanje vaših beleški su: numeracija strana, sadržaj/index, dve pokazne trake. Podsećam vas da pogledate tekst 5 razloga zbog kojih koristim planer u kome sam načeo ovu temu. Ako imate dodatnih pitanja slobodno mi pišite.\nTačkaste i numerisane stranice\nStranice za sadržaj\nA za kraj – estetika. Spoljašnost Lune karakteriše minimalni dizajn sa crnom koricama, bez ilustracije. Jedini detalj je platno sa strane koje blago odskače od korice. Imamo dve kombinacije: sa crnim platnom – dosta svedenija varijanta gde je kontrast samo razlika u teksturi materijala – i kombinacija sa sivim platnom koje prave blagi kontrast crnoj pozadini.\nNaša ideja sa Lunom je bila da je to pre svega alat za vaše svakodnevno planiranje i da svojim minimalnim dizajnom treba da pomogne da se fokusirate. Blanko korice svakako ostavljaju prostor za vašu kreativnost ukoliko imate potrebu da ih ukrasite. Mi smo bili kreativni u unutrašnjim koricama. Sa prednje strane ćete naći ilustraciju meseca u srebrnoj boji, dok na zadnoj strani imate ilustraciju plana putanje Luna-1 leterlice.\nPrednja korica Lune\nLenjir na zadnjoj unutrašnjoj korici\nIlustracija Meseca na prednjoj unutrašnjoj korici\nPlan putanje letelice Luna-1 i podsetnik na događaje iz 1959. i 1969. godine.\nMali detalji koje ne treba zaboraviti:\nlenjir na zadnoj korici – dosta korisna stvar koja zatreba povremeno, a većina nas baš i ne nosi lenjir stalno sa sobom.\nOdcepivi listovi – zadnja 4 lista su sa parforacijom i mogu se lako odcepiti. Ukoliko vam treba list papira, ne morate da tražiti „sredinu“ iz koje možete da odvojite strance.\nZašto smo planer nazvali Luna?\nIstorija je nešto što nas zanima, okupira i mislimo da je važno čuvati sećanje na određene događaje. U radu KURS-a najviše adresiramo revolucionarne borbe i antifašizam, a Manonija nam je dala prostor i za neke druge teme. Ove godine obeležavaju se dve zanimljive godišnjice vezane za istraživanje svemira:\n1959. lansiranje sovjetske letelice Luna-1, prve koja je doletela do Meseca,\n1969. prvo uspešno sletanje čoveka na Mesec u američkoj misiji Apolo 11 1969. godine.\nBilo je logično da prvi all-around Manonija planer nazovemo Luna, u sećanje na ova dva velika događaja.\nA zašto uopšte pravimo planere?\nAko imate dilemu čemu danas služe planeri onda počnite od teksta 5 razloga zbog kojih koristim planer. Mi koristimo i važno nam je da imamo dobre planere, i mislimo da svi zaslužuju kvalitetne planere. Nažalost na našem tržistu nema puno kvalitetnih i cenovno dostupnih planera. Dve najveće manjkavosti kod većine planera na domaćem tržištu su: kvalitet poveza i papira. Upravo tim segmentima smo posvetili najviše pažnje kod dizajna i izrade Lune. Od poznatih svetskih brendova na tržištu je prisutan samo Moleskin, sa dosta visokom cenom. Strastveni korisnici planera znaju da u inostranstvu mogu naći i druge brendove kao što su: Leuchtturm1917, Muji, Rhodia, svi sa sličnom cenom i kvalitetom.\nCilj Manonije je da ponudi planere visokog kvaliteta koji su dizajnirani i proizvedeni u Srbiji. Želimo da ponudimo kvalitet na nivou vodećih stranih brendovi, za dosta povoljniju i dostupniju cenu.\nŠto se mene tiče, dok sam pisao ovaj tekst dodatno sam potvrdio sebi da Luna jeste najbolji planer u Jugoslaviji. Ono što isto znam je da ima još prostora za unapređenje dizajna planera. Pre svega upotrebom i dodavanjem novih dotalja koji bi povećali funkcionalnost planera. Sada je najveći izazov pronaći još bolji papir za unutrašnje strane. Važno nam je da u što većoj meri koristimo materijale iz obnovljivih izvora. Papir na koricama je napravljen kroz upcycle proces, a misija je obezbediti pristupačan ekološki papir za unutrašnje strane.\nNedavno smo objavili tekst Odmor je otpor kako bi se pridružili Anici, popularizovali hashtaga na instagramu #odmorjeotpor i proširili kampanju u kojoj pozivamo sve da se bore za više slobodnog vremena. Napravili smo bedževe koje možete poručiti u našoj web prodavnici.\nAko ste izdržali ovaj hvalospev do kraja, sve što vam ostaje je da poručite Lunu.\nPrestanite da jurcate, počnite da planirate.\nPopust za studente, nezaposlene i sve sa niskim zaradama


Messer | Ilievski o privrednim potencijalima Balkana\nVaše proizvode kupujete u Vašoj zemlji\nCutting Welding Know how za kupce\nIzetbegović posjetio Messerov štand na Zepsu\nBaloni za večer humora i pjesme\nMesser donirao kisik bihaćkoj bolnici\nUspješna prezentacija na sajmu GRAPOS-EXPO 2012.\nMesser osigurao nagrade za Euforov turnir\nMesser uspješno primjenjuje sistem "SAP"\nPregled stranice\tPretraga\tPočetna stranica\nOd 30. juna do 3. jula u Sarajevu je održana 4. Regionalna konferencija programa stipendija njemačke privrede za Zapadni Balkan Zoran Đinđić.\nRužica Đinđić, predsjedavajuća Zoran Đinđić fondacije, otvorila je konferenciju zajedno sa 75 bivših stipendista iz Srbije, Crne Gore, BiH, Kosova, Albanije i Makedonije. U diskusiji na temu: „Jugoistočna Evropa kao zajednički privredni prostor: šanse za države Zapadnog Balkana“ učestvovali su Valentin Ilievski, direktor Messer BH Gasa, Matthias Heinz, ekonomski ataše Njemačke ambasade u Sarajevu, Karin Rau, voditeljica projekta za regionalni i lokalni privredni podsticaj GIZ i drugi.\nAkcenat diskusije stavljen je na pitanje uspostave zajedničke strategije koja je potrebna da bi se u regionu osigurala privredna i politička stabilnost. Program stipendija njemačke privrede započet je 2007. godine a do danas je proširen na svih sedam zemalja Zapadnog Balkana. U okviru programa stipendistima je omogućena tromjesečna ili šestomjesečna praksa u njemačkim preduzećima gdje stječu neophodno stručno znanje i iskustvo, koje kasnije primjenjuju u svojoj zemlji.\nGeneralni direktor naše kompanije Valentin Ilievski u svom izlaganju je apostrofirao važnost intenziviranja ekonomskih veza u regionu koje, između ostalog, počivaju na ulaganju u mlade snage.\n„Kompanija Messer provodi politiku povezivanja i suradnje na ovim prostorima već godinama. Messer je formirao svoja društva u svim zemljama Jugoistočne Evrope (BiH, Hrvatska, Srbija, Kosovo, Makedonija, Slovenija) koja uspješno posluju i koegzistiraju nerijetko kao međusobno ravnopravni partneri suportirajući jedni druge u određenim projektima“, istakao je Ilievski koji je odgovarajući na pitanja stipendista potcrtao šanse koje ovakvim projektima dobijaju mladi ljudi i ekonomije zemalja Zapadnog Balkana. Ovo potvrđuje i činjenica da je od 2004. ovaj praktikum uspješno završilo 340 stipendista.


Kolosej: Uprava Ušća sprečava funkcionisanje bioskopa - Telegraf.rs\n27/09/13 | 11:41\nKolosej: Uprava Ušća sprečava funkcionisanje bioskopa\n- Imajući u vidu dugogodišnju dobru saradnju, a pogotovo interes naših gostiju, "Kolosej" će pokušati da sa upravom TC "Ušće" dogovori mogućnosti za rešavanje nastale situacije - navedeno je u saopštenju\nUprava "Koloseja" (Strike Investments) saopštila je danas da su "iznenada i na protivpravan način sprečeni od strane uprave i obezbeđenja Tržnog centra "Ušće" da koriste i omoguće funkcionisanje bioskopa, kuglane, slot kluba i drugih zabavnih sadržaja".\n- Imajući u vidu dugogodišnju dobru saradnju, a pogotovo interes svih naših cenjenih gostiju, "Kolosej" će pokušati da sa upravom TC "Ušće" dogovori mogućnosti za rešavanje nastale situacije - navedeno je u saopštenju "Strike Investmentsa" povodom zatvaranja bioskopa "Kolosej".\nU "Ušću" kažu da "bioskop, kuglana i kazino neće biti na raspolaganju posetiocima u kraćem vremenskom periodu".\n- Prostor će uskoro biti ponovo otvoren sa istom namenom i bogatom ponudom, interesantnom i jedinstvenom za posetioce - stoji u zvaničnom saopštenju TC "Ušće" dostavljenom Tanjugu.\nDistributerske kuće su početkom ove sedmice dobile informaciju da "Kolosej" do daljnjeg neće raditi bez obrazloženja zbog čega je jedan od najposećenijih bioskopa u Beogradu iznenada zatvoren.\nPredstavnici "Milenium filma" i "Taramaunta" u izjavi Tanjugu rekli su da su neprijatno iznenađeni tom vešću i da zatvaranje "Koloseja" predstavlja ozbiljan udarac.\n- "Kolosej" je bioskop koji je, što se naših filmova tiče, činio oko 35 posto tržišta. Imajući u vidu opšte uslove na tržištu, možete razumeti šta jedan bioskop, ako ima toliki udeo, znači ne samo za nas, već i za druge distributere koji se bore da bioskop kao takav opstane kod nas - rekla je Danijela Milošević iz "Taramaunta".\nOna je primetila da je srpsko tržište od 2008. godine sa otvarenjem novih bioskopa, prvo "Stera", sada "Sinepleksa" u "Delta sitiju", pa "Koloseja" i "Arene" u Novom Sadu, krenulo da napreduje i da zatvaranje "Koloseja" za njih predstavlja svojevrstan udarac, jer je to jedan od najpopularnijih bioskopa u regionu.\nBivši Krkobabićev vozač osuđen na tri godine zatvora!\nKako u gaćama izgleda običan muškarac? (FOTO)\nINDIJA: Srušila se zgrada, 70 ljudi zatrpano\n27. septembar 2013 | 16:44\nZmogovanje s naravo!\n27. septembar 2013 | 16:35\nIsti slučaj sa hotelom Life Design u Balkanskoj... Samo za struju duguju oko 10 miliona dinara.... sad su unajmili priv.obezb.da ih slučajno neko ne napadne... štetočine.\n27. septembar 2013 | 12:50\nZapelo je oko para, ne placaju i TC Usce ih samo odjavilo... Ahh, ti Slovenci stalno prave probleme a pare ne vade :-)


Viljnus-St.Peterburg-Moskva-Minsk - Banat Tours\nMinsk je najveći i glavni grad Belorusije ali i kako većina njegovih žitelja sa ponosom danas ističe - prestonica čistoće i mira. Ovaj grad se sa sigurnošću ubraja među najčistije i najodržavanije gradove na svetu, što njegovi stanovnici sa ponosom ističu, dok preko 70% površine čine zelene površine. Minsk danas predstavlja grad duge kulturne tradicije, sa odlikama evropske metropole ali se i pored toga, vrlo nezasluženo, nalazi u vrhu tabele najneistraženijih gradova Evrope. Moskva je glavni i najveći grad Rusije. Nalazi se na reci Moskvi i obuhvata površinu veću od 1000 km². Po poslednjem popisu iz 2010. u Moskvi je živelo preko 11 miliona stanovnika, što je stavlja među u grupu top 5 najvećih evropskih prestonica. U središtu grada nalazi se Kremlj, utvrđeni kompleks koji je do 1703. bio političko središte Ruskog carstva, a od 1918. Sovjetskog Saveza, i od 1991. Ruske Federacije. Uz istočni zid Kremlja prostire se Crveni trg, mesto mnogih državnih ceremonija. Na trgu se nalaze i dve verovatno najpoznatije moskovske građevine - crkva Sv. Vasilija Blaženog i mauzolej Lenjina. Sankt Peterburg, prelepi grad koji je u poslednja dva veka promenio nekoliko imena, sedište najlepšeg svetskog muzeja – Ermitaža i prestonica ruske kulture, istorije i tradicije. Posle Moskve, Sankt Peterburg je drugi po broju stanovnika, i drugi po važnosti ekonomski, industrijski, naučni i kulturni centar Rusije. Nalazi se na ušću reke Neve u Finski zaliv, a danas raspolaže sa neverovatnih 200 muzeja i 2000 biblioteka. Vilnjus je prestonica i najveći grad Litvanije. Stari deo grada Vilnjusa, jedno od najvećih očuvanih gradskih jezgara u istočnoj Evropi, je danas na spisku svetske baštine UNESKOa. Odlukom Evropskog parlamenta Vilnjus je proglašen kulturnom prestonicom Evrope za 2009. godine, dok je naš Beograd kandidat za 2020. godinu za isto priznanje.\n21. april - 3. maj 2019. - za uskršnje i prvomajske praznike\n16. jul - 28. jul 2019.\n02. avgust - 14. avgust 2019.\n17. avgust - 29. avgust 2019.\nDvokrevetne sobe - mogućnost doplate: 20 EUR po osobi po noćenju.


CIK BiH podsjeća: Novac za izbore mora biti osiguran do 19. maja - JP "Radio Bosanska Krupa" | JP "Radio Bosanska Krupa"\nCIK BiH podsjeća: Novac za izbore mora biti osiguran do 19. maja\nIz Centralne izborne komisije Bosne i Hercegovine su danas obavijestili javnost da novac za izbore, što je trenutno vrlo upitno, mora biti osiguran do 19. maja.\nPozvali su vlasti da osiguraju nesmetano odvijanje demokratskog procesa uprkos dosadašnjim pokušajima blokade.\nNakon što ni ove godine nije došlo do dogovora o izmjenama Izbornog zakona, iz HDZ-a BiH su najavili opstrukcije izbora. Lider stranke Dragan Čović je rekao da zbog nepostojanja dogovora izbori ne mogu i neće biti održani u oktobru.\nPredstavnici međunarodne zajednice ističu da ne smije doći do izigravanja izbornog procesa te da bojkot, koji je također najavljivan, nije dobra ideja po one koji ga planiraju.\nČitano 111 puta\nKo je na portalu: 1200 gostiju i nema prijavljenih članova


ZASTRAŠUJUĆA SCENA U BEOGRADU: Nađen mrtav muškarac ispred zgrade PKB-a, beživotno telo i u Sremskoj Mitrovici! | Crna hronika\nZASTRAŠUJUĆA SCENA U BEOGRADU: Nađen mrtav muškarac ispred zgrade PKB-a, beživotno telo i u Sremskoj Mitrovici! | Mondo Portal\nZASTRAŠUJUĆA SCENA U BEOGRADU: Nađen mrtav muškarac ispred zgrade PKB-a, beživotno telo i u Sremskoj Mitrovici! 0 Podeli Podeli na facebook Podeli na twitter Podeli na viber Pošalji na mail\nAutor Dušan Ivković 24.10.2020. / 14:07 14:52\nDva beživotna tela nađena danas u Srbiji\nU Beogradu, na opštini Palilula, ispred napuštene zgrade PKB-a, danas je oko 14 časova pronađeno telo muškarca starog oko četrdeset godina. Na telu navodno nisu uočeni tragovi nasilja.\nI u Sremskoj Mitrovici je jutros pronađen leš u fazi raspadanja.\nOstaci su se nalazili pored pruge Beograd - Šid, za sada se još ne zna pod kojim okolnostima je osoba preminula.\nNakon uviđaja, telo će biti poslato na obdukciju kako bi se ustanovio identitet preminule osobe.\nsmrt leš sremska mitrovica


L.A. AUTO SHOW 2017: Toyota FT-AC | TopSpeed – Telegraf.rs\n01. Decembar 2017. | 10:58\nL.A. AUTO SHOW 2017: Toyota FT-AC\nLjubiteljima outdoor aktivnosti, Toyota je namenila atraktivni koncept FT-AC, koji je premijerno predstavljen na Salonu automobila u Los Anđelesu\nPoslednji veliki salon automobila u ovoj godini, koji se održava u Los Anđelesu, Toyota je iskoristila da predstavi atraktivni koncept pod imenom FT-AC, koja predstavlja skraćenicu za Future Toyota – Adventure Concept.\nOvaj automobil prvenstveno će se svideti ljubiteljima tzv. outdoor aktivnosti, kao glavno prevozno sredstvo u off-road avanturama, a opet dovoljno „civilizovan“ da se bez problema može voziti i u urbanim sredinama.\nVizuelno, koncept pomalo podseća na aktuelni 4Runner, samo „umanjen“, koji je u Americi veoma popularan, te nije isključeno da ovim automobilom, Toyota „opipava“ trenutno raspoloženje na tržištu.\nFT-AC je opremljen gotovo svim vizuelnim elementima koji idu uz off-road vozila, što će reći da su tu zaštitne ploče napred i nazad, „isturene“ kuke za izvlačenje, pa čak i maglenke koje mogu da se skidaju i koriste kao prenosne lampe.\nSve to je ispraćeno solidnim klirensom kao i „naduvanim“ blatobranima pod kojima se nalaze All-Terrain pneumatici velikog prečnika. Na krovu se nalazi integrisani krovni nosač (tzv. Safari korpa), a tu su i integrisana LED svetla za osvetljenje prilikom off-road vožnje.\nŠto se tiče pogonskog sistema, budući da je ovo za sada samo koncept, Toyota nije objavila detaljnije informacije, ali se nagoveštava da bi pogonska jedinica bila hibridna (turbo benzinac + elektromotor), dok bi se snaga, kako to i dolikuje off-road vozilima, prenosila na sva četiri točka.\nTagovi: 4x4, adventure, ft-ac, koncept, noviteti, offroad, saloni, toyota\nsale 02.12.2017 - 20:32\nVidi se da je ovo kopija Subarua xv. Nove generacije. Bratske kompanije


Da li ste znali da se većina stanova u Srbiji kupuje za keš? , Saveti | City Expert Agencija za Nekretnine Blog\nPočetna » Saveti » Da li ste znali da se većina stanova u Srbiji kupuje za keš?\nOdakle toliko kupaca za keš?\nVeć duže vreme traje polemika oko pitanja kupovine stanova gotovinom. Ukoliko se pogledaju prosečne plate, postavlja se pitanje odakle novca za kupovinu stana na ovaj način.\nSve više bankara priznaje da čuvanje novca u bankama nije isplativo zbog niskih kamatnih stopa na štednju. Zato oni umesto štednje u banci savetuju one koji imaju malo veću ušteđevinu da istu investiraju u kupovinu stana. Upravo zato se sve više ljudi odlučuje da umesto da drži novac u banci, taj isti novac investira pametno u kupovinu nekretnine.\nKoliko je pametno sada uložiti ušteđevinu u stan?\nSvedoci smo toga da nepredviđene okolnosti mogu u potpunosti da promene život. Rusko-ukrajinska kriza je dokaz za to. Mnogi ljudi su morali da napuste svoje domove preko noći i upute se u nepoznatom pravcu. Zato je važno imati ušteđevinu i odvajati novac. Prognoze stranih i domaćih ekonomskih stručnjaka jesu da je bankarski sektor stabilniji nego tokom ranijih velikih kriza. Ranije su usled inflacije ljudi svoj kapital sklanjali u nekretnine koje i dalje ostaju jedno od najsigurnih načina za čuvanje i uvećanje sopstvenog kapitala i štednje.\nNekretnina je ta koja može doneti prihod, ili, u najmanju ruku, povratiti uloženo. Dokaz za to jeste statistika koja pokazuje da su u poslednjih nekoliko godina cene stanova drastično porasle (u nekim opštinama čak za 50%) što je uticalo na to da je povrat na uložena sredstva bio i nekoliko puta veći. Potražnja za stanovima prevalizali veliku ponudu na tržištu, čime se cena kvadrata održava veoma visoko.\nDa li keš kupci imaju prednost u odnosu na kreditne kupce?\nTokom velike potražnje za nekretninama dešava se u određenim situacijama da keš kupci imaju prednost u odnosu na kreditne kupce. Ovaj trend postoji prilikom kupovine starogradnje gde se vlasnicima žuri i ne mogu da čekaju odobrenje kredita, papirologiju i završetak procedure. U ovim situacijama dešava se da prednost imaju kupci koji dolaze sa spremnom gotovinom.\nInvestirajte pametno ušteđevinu kako ne biste izgubili vrednost novca\nUkoliko se odlučite da svoju ušteđevinu uložite pametno u nekretninu koja će vam doneti dodatnu zaradu, ili u najmanju ruku povratiti uložena sredstava, na našem sajtu možete pronaći samo uknjižene nekretnine i pouzdane investitore. U celokupnom procesu imaćete pomoć licenciranih agenati za nekretnine koji su tu da odgovore na sva pitanja.\nUkoliko vam je potrebna pomoć oko keš kredita ili stambenog kredita tu su naši kreditni savetnici koji potpuno besplatno mogu da pronađu najpovoljnije bankarske ponude za keš kredite ili refinansiranje keš kredita.\nKeš kredit Stambeni krediti Kupac Kupovina nekretnina Kreditni Savetnik